# Claves musicae

### Iz Wikipedije, proste enciklopedije

Kulturno društvo Claves musicae vodita dva mlada entuziasta aktivna na področju glasbe, Marko Hribernik, dirigent in umetniški vodja društva ter Katarina Rajgelj, pravnica in predsednica društva. Društvo je bilo ustanovljeno februarja 2005. V okviru društva deluje komorni orkester Academia Sancti Petri, ki se je slovenski glasbeni sceni prvič predstavil 9. marca 2005. Ime društva in orkestra je nastalo po ključu simbolike in asociacij; namreč claves je množinska oblika latinske besede clavis, ključ, ki je srednjeveška črkovna oznaka za stopnjo v glasbeni lestvici. Hkrati pa ime izdaja tudi poslanstvo društva - društvo, ki ima ključe do glasbe, nekoliko šaljivo, a pomenljivo. Struktura imena orkestra se je ponudila po vzoru angleškega orkestra Academy of St. Martin in the Fields, sv. Peter pa kot ključar nebeških vrat po krščanski ikonografiji.

Društvo na koncertih prepušča največ možnosti predvsem mladim, uveljavljenim in še neuveljavljenim, a nadarjenim glasbenikom ter jim tako daje možnost, da se "ostrijo" na svoji umetniški poti.

Eno izmed področij delovanja društva je tudi organizacija različnih recitalov eminentnih solistov, ki ne bo skoncentrirana le na naše glavno mesto. Tako je 24. maja 2005 društvo v sodelovanju s Kulturnim domom Nova Gorica pripravilo ekskluzivni recital pianista svetovnega slovesa Iva Pogorelića. V svojih načrtih za prihodnje delovanje pa ima društvo tudi razpis natečaja za mlade slovenske komponiste.

Vzpostavljeno iz »http://sl.wikipedia.org../../../c/l/a/Claves_musicae.html«

Kategorija: Slovenska društva

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje